News Update: ธนาคารกลางญี่ปุ่น ยืนยันคงนโยบายการเงินผ่อนคลาย เดินหน้าซื้อพันธบัตรต่อเนื่อง แม้เงินเยนอ่อนมากสุดรอบ 20 ปี - FINNOMENA
ธนาคารกลางญี่ปุ่น (BOJ) มีมติคงนโยบายการเงินแบบผ่อนคลายเป็นพิเศษ (Ultraloose Monetary Policy) ในการประชุมวันนี้
28 เม.ย. 2565

ธนาคารกลางญี่ปุ่น (BOJ) มีมติคงนโยบายการเงินแบบผ่อนคลายเป็นพิเศษ (Ultraloose Monetary Policy) ในการประชุมวันนี้ ซึ่งรวมถึงการคงอัตราดอกเบี้ยนโยบายที่ระดับ -0.1% และเดินหน้าโครงการพันธบัตรรัฐบาลอายุ 10 ปี โดยไม่จำกัดจำนวน เพื่อคงเป้าหมายอัตราผลตอบแทนให้ไม่เกิน 0.25% จากเป้าหมายของธนาคารกลางญี่ปุ่นที่ต้องการให้อัตราผลตอบแทนพันธบัตรใกล้เคียง 0% มากที่สุด
การใช้นโยบายการเงินผ่อนคลายดังกล่าว กำลังสวนกระแสนโยบายการเงินเข้มงวดของธนาคารกลางสหรัฐฯ ส่งผลให้ค่าเงินเยนอ่อนค่ารุนแรงที่สุดในรอบ 2 ทศวรรษ ขณะที่อัตราผลตอบแทนพันธบัตรรัฐบาลญี่ปุ่นเดินหน้าปรับตัวขึ้นต่อเนื่อง
ในการประชุมครั้งนี้ คณะกรรมการ BOJ ได้ปรับเพิ่มคาดการณ์ดัชนีราคาผู้บริโภค (CPI) พื้นฐาน ปีงบประมาณ 2022 สู่ระดับ 1.9% ก่อนจะชะลอตัวลงเหลือ 1.1% ในปีงบประมาณ 2023 และ 2024
อ้างอิง: https://www.reuters.com/world/asia-pacific/moving-against-global-tide-boj-set-keep-ultra-low-rates-dovish-guidance-2022-04-28/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
BOJ
News Update
ญี่ปุ่น
ธนาคารกลางญี่ปุ่น
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA